Title: Tere
Author: Lauri-Indrek
Last saved by: Liivi Ollino
Company: kasutaja

ECOMARKETER OÜ

HAAPSALU LINNA JÄÄTMEKAVA
KESKKONNAMÕJU STRATEEGILISE HINDAMISE PROGRAMM

Projekt

Tallinn 2005

SISukord

1.	Keskkonnamõju strateegilise hindamise ulatuse määramine
2.	Jäätmekava elluviimisega kaasneva olulise keskkonnamõju esinemise võimalikkuse kirjeldus
3.	Isikute ja asutuste loend, keda Jäätmekava alusel kavandatav tegevus võib tõenäoliselt mõjutada või kellel võib olla põhjendatud huvi Jäätmekava vastu
4.	Jäätmekava SMH ja selle tulemuste ajakava
5.	Programmi koostanud eksperdi andmed
6.	Keskkonnateenistuse ja Haapsalu Linnavalitsuse esitatud seisukohad

1.	
Keskkonnamõju strateegilise hindamise ulatuse määramine

Haapsalu linna jäätmekava SMH eesmärgiks on Haapsalu linna jäätmekavaga kavandatavate eesmärkide, arengusuundade, vahendite ja meetmete (tegevuskava) ning nende alternatiivide hindamine.

Jäätmekäitluse keskkonnamõju arvestatakse: 
-	jäätmete tekitamisel
-	jäätmete kogumisel
-	jäätmete transpordil
-	jäätmete kõrvaldamisel.

Kirjeldatakse, hinnatakse ja võrreldakse eesmärke, nende realiseerimise vahendeid ja meetmeid ning alternatiive, nagu jäätmekäitlusmenetluse valik, jäätmekäitluskohtade- ja seadmete võrgustik, meetmed ohtlike ja muude oluliste jäätmeliikide käitlemiseks, keskkonna- ja tervisekaitse meetmeid, nende eeldatavat maksumust.

Kaalutakse erinevaid alternatiivseid võimalusi, suurendamaks positiivset keskkonnamõju ning ennetamaks negatiivset mõju teistele keskkonna (sh majandus, sotsiaal- ja kultuurilistele) komponentidele. Alternatiivsed lahendused kirjeldatakse, hinnatakse ja võrreldakse.

Hindamisel kasutatavad kriteeriumid (kasutatakse vastavalt hinnatavale aspektile või tegurile):  
•	Ressursside säästev kasutus
•	Keskkonnakahjustuste vältimine
•	Jäätmetekke vähenemine, vältimine
•	Jäätmekäitluse põhinõuete järgimine
-	parima võimaliku (mõistlike kulutustega) tehnoloogia kasutamine
-	jäätmete taaskasutamine (tehnoloogilise võimaluse ja mõistlike kulutuste korral)
-	jäätmete taaskasutamise eelistamine nendest energia saamisele või kõrvaldamisele
-	jäätmete taaskasutamine või kõrvaldamine nende tekkekohale võimalikult lähedases tehnoloogiliselt ja keskkonnakaitseliselt sobivas jäätmekäitluskohas
•	Jäätmekäitluse mõju keskkonna seisundile
•	Jäätmekäitluses vajamineva loodusvaru maht
•	Jäätmealase informatsiooni kättesaadavus
•	Jäätmekäitluse energiatarve (sh veo ja kogumise optimeeritus)
•	Jäätmete ohtlikkuse vähendamine
•	Jäätmehoolduse integreerimine teiste eluvaldkondadega
•	Jäätmehoolduse integreeritus loodusvarade kasutamisega

Vastavalt EL Nõukogu direktiivi 97/11/EÜ artiklile 3 määratletakse otsene ja kaudne mõju: 
-	looduskeskkonnale
-	kultuuripärandile
-	inimese tervisele
-	inimese heaolule
-	inimese varale
järgmiste tegurite kaudu:
1)	inimesed, loomad ja taimed
2)	pinnas, vesi, õhk, ilmastik, kliima
3)	aineline vara ja kultuuripärand
4)	eelnimetatud punktides nimetatud tegurite vastastikune mõju.

2.	Jäätmekava elluviimisega kaasneva olulise keskkonnamõju esinemise võimalikkuse kirjeldus

Keskkonnamõju loetakse oluliseks, kui see võib ületada tegevuskoha keskkonnataluvust, põhjustada pöördumatuid muutusi looduskeskkonnas, seada ohtu kultuuripärandi, inimese tervise, heaolu või vara. EL Nõukogu direktiivi 2001/42/EÜ kohaselt jäätmemajandus seotud olulise keskkonnamõjuga, seetõttu omavad ka valdkonna strateegilised planeerimisdokumendid olulist keskkonnamõju ka juhul, kui mõju on positiivne.  
Haapsalu linna jäätmekava eesmärgiks on määrata Haapsalu linna jäätmehoolduse arengusuunad 2006 – 2010 lähtudes jäätmemajanduse keskkonnaeesmärkidest, mis on määratletud Eesti Keskkonnastrateegias:
1)	kasutada tooret ja materjali säästlikult,
2)	piirata jäätmete tekkimist ja soodustada jäätmete taaskasutamist,
3)	vähendada jäätmetest põhjustatud keskkonna saastamist,
4)	kasutada toodete valmistamisel vähemohtlikke aineid ja materjale,
5)	arendada jäätmekäitlust, rakendades “saastaja maksab” ja “tootja vastutuse” põhimõtteid.
Jäätmekava on suunatud negatiivsete keskkonnamõjude vältimiseks. SMH põhiliseks eesmärgiks on seega aidata leida võimalusi suurendada positiivset keskkonnamõju ning ennetada negatiivset mõju teistele keskkonna (sh majandus, sotsiaal- ja kultuurilistele) komponentidele.

Piiriülest keskkonnamõju ega mõju Natura 2000 võrgustiku alale (Väinamere loodus- ja linnuala) jäätmekava eesmärgipärane rakendamine eeldatavalt kaasa ei too, kuna dokument on suunatud keskkonnaseisundi paranemisele. 

3.	Isikute ja asutuste loend, keda Jäätmekava alusel kavandatav tegevus võib tõenäoliselt mõjutada või kellel võib olla põhjendatud huvi Jäätmekava vastu

-	Läänemaa Keskkonnateenistus
-	Haapsalu Linnavalitsus ja -volikogu
-	elanike ühendused
-	jäätmekäitlusettevõtted
-	vabaühendused
-	ettevõtted/asutused

4.	Jäätmekava SMH ja selle tulemuste ajakava
SMH programmi avalik väljapanek					3.06-20.06.2005
SMH programmi avalik arutelu					20.06.2005
SMH programmi täiendamine
SMH programmi ja täienduste esitamine järelevalve teostajale (Keskkonnateenistus) heakskiitmiseks
SMH läbiviimine (Jäätmekava elluviimisega kaasnevate oluliste keskkonnamõjude prognoosimine ja hindamine, alternatiivsete võimaluste määratlemine, kirjeldamine, hindamine ja võrdlemine ning aruande koostamine)
SMH aruande avalik väljapanek					15.07-08.08.2005
SMH aruande avalik arutelu						08.08.2005
SMH aruande kooskõlastamine Keskkonnateenistusega (järelevalve teostaja) ja avalikustamine (koos Jäätmekava eelnõuga)

5.	Programmi koostanud eksperdi andmed
Lauri-Indrek Tummeleht, KMH litsents nr KMH0097, pk 14 Viitna 45202, tel 3295538, 5284652, e-post lauri-indrek.tummeleht@lahemaa.ee. Bakalaureuse kraad keskkonnakaitse erialal (EPMÜ).

6.	Keskkonnateenistuse ja Haapsalu Linnavalitsuse esitatud seisukohad